
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 127
din 26 iunie 2014
privind aprobarea Listei de utilaje independente şi lucrările de investiţii din domeniul public al    Municipiului Sighişoara, propuse a se realiza în anul 2014 din surse proprii ale 
S.C. Compania Aquaserv S.A. Sucursala Sighişoara
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13209/16.06.2014, calitate conferită de prevederile art. 33 din Legea nr. 393/2004 privind statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

 Având în vedere adresa comunicată de S.C. Compania Aquaserv S.A. Sucursala Sighişoara nr. 854/13.06.2014, înregistrată la Municipiul Sighişoara cu nr. 13073/16.06.2014 privind lista de utilaje independente şi lucrările de investiţii din domeniul public al Municipiului Sighişoara, propuse a se realiza în anul 2014 din surse proprii ale S.C. Compania Aquaserv S.A. Sucursala Sighişoara;

 
Văzând Raportul de specialitate al Compartimentului Investiţii - Urmărire Contracte, înregistrat cu nr. 13211/16.06.2014, prin care se propune aprobarea listei de utilaje independente şi lucrările de investiţii din domeniul public al Municipiului Sighişoara, propuse a se realiza în anul 2014 din surse proprii ale S.C. Compania Aquaserv S.A. Sucursala Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36, alin. (1), (2), lit.”b”, alin. (4), lit. “d” şi lit. „f”, art. 45, alin. (2) şi al art. 115, alin. (1), lit. “b”, din Legea nr. 215/2001 privind administraţia publică locală, republicată, cu modificările şi completările ulterioare, 

H O T Ă R Ă Ş T E:

Art. 1. Se aprobă Lista de utilaje independente şi lucrările de investiţii din domeniul public al Municipiului Sighişoara, propuse a se realiza în anul 2014 din surse proprii ale S.C. Compania Aquaserv S.A. Sucursala Sighişoara, înscrisă în anexă, care face parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi conducerea S.C. COMPANIA AQUASERV S.A. Sucursala Sighişoara.
Art. 3. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  2 ex. S.C. COMPANIA AQUASERV S.A. Sucursala Sighişoara;
  1 ex. Compartimentul Investiţii - Urmărire Contracte.
10 ex. 
A.F./G.V.
